CELEX: 62020TN0767
Language: sl
Date: 2020-12-23 00:00:00
Title: Zadeva T-767/20: Tožba, vložena 23. decembra 2020 – Skupno podjetje Clean Sky 2/NG

15.2.2021   
            
            
               SL
            
            
               Uradni list Evropske unije
            
            
               C 53/66
            
         
      Tožba, vložena 23. decembra 2020 – Skupno podjetje Clean Sky 2/NG
      (Zadeva T-767/20)
      (2021/C 53/83)
      Jezik postopka: italijanščina
      
         Stranki
      
      
         Tožeča stranka: Skupno podjetje Clean Sky 2 (zastopnika: M. Velardo, odvetnik, in B. Mastantuono, agent)
      
         Tožena stranka: NG
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  toženi stranki naloži plačilo zneska 56 111,31 EUR Skupnemu podjetju Clean Sky 2 v povezavi s sporazumom o nepovratnih sredstvih št. 271874 WISMOA v okviru Sedmega okvirnega programa Evropske unije, skupaj z obrestmi po 3,5-odstotni obrestni meri, ki jo Evropska centralna banka uporablja v svojih operacijah glavnega refinanciranja, od 23. maja 2019 do datuma dejanskega plačila.
               
            
                  —
               
               
                  toženi stranki naloži plačilo stroškov tega postopka.
               
            
         Tožbeni razlog in bistvene trditve
      
      Tožeča stranka v utemeljitev tožbe navaja ta tožbeni razlog.
      Tožena stranka naj ne bi izpolnila pogodbenih obveznosti, ker ni povrnila zneska, ki se nanaša na stroške osebja, za katere je bilo ugotovljeno, da niso upravičeni do financiranja. Zato je tožeča stranka izdala dve obvestili o dolgovanem skupnem znesku 56 111,31 EUR, ki je bil družbi Alpha Consulting Service Srl že izplačan v skladu z določbami sporazuma o nepovratnih sredstvih. V obravnavani zadevi ne obstaja dvom o izvoru obveznosti tožene stranke kot delničarke in zastopnice družbe Alpha Consulting Service Srl, ki je bila izbrisana iz registra gospodarskih družb. Ugovori družbe po izdaji obvestil o dolgovanem znesku naj bi bili splošni, nepopolni in nepodprti z dokazi ter se zdijo tako popolnoma neutemeljeni. Zato je tožeča stranka upravičena zahtevati povračilo plačanega zneska, skupaj z zamudnimi obrestmi.